Lo-Renz-O/malagasy-sentence huggingface dataset:
Ity fihetsika ity dia manano sarotra ny maneho azy raha ho an’ny olona tsy mbola nifankahalala, izany hoe voatokana ho an’ny olona efa nifanerasera izy ity. Tsy azo heverina tokoa mantsy hoe olona vao sambany nifankahita teny an-dalana dia hisakambina olona tsy fantany avy hatrany na dia faniriany aza izany.
Raha nanoratra tononkalo ratsimba georges dia nitodika tamin’ny sokajin’olona rehetra. Nisandrahaka tamin’ny lafin-javatra maro ny hevitra voarakitr’ireny tononkalo nataony ireny. Tsy nionona tamin’ny sehatra iray ny mpanoratra rehefa nanoratra fa nisandrahaka tamina lohahevitra maro. Tara-kevitra efatra no tena nisongadina tao anatin’ny vanim-potoana nanoratany. Ny tara-kevitra dia tahaka ny fitaratra izay ahafahan’ny tsirairay na iza izy na iza mizaha ny endriny na dia tsy voasoratra eo aza ny sariny .34 mihira ny zavaboaary izy, mikalo ny fitiavana, miresaka fitiava-tanindrazana ary maneho fanabeazana.35 ny tara-kevitra momba ny toetry ny fiainana no tena mibahan-toerana ao amin’ny tononkalo nosoratan-dratsimba georges. Ny zavatra tsy azo hadinoina dia ny fifandraisan’ireo rehetra ireo amin’ny fanabeazana. Azo heverina ary fa ny fahitany ny zava-maro natrehiny teo amin’ny fiainany no nitondra fanabeazana ho azy ka tsy notazoniny ho azy samirery izany fa nozarainy tamin’ny mpiara-belona taminy sy nanasoavany ny firenena manontolo. Toa maneho ihany izany fa ny fiainana dia fanabeazana rano fotsiny ka ny tsirairay no miezaka mandray izay tandrify azy avy. Mira zotra hatrany ny tantaram-piainan’ny mpanoratra sy ny vanim-potoana niainany. Efa voalaza teo ny mikasika ny mpanoratra amin’ny maha-olon-tsotra azy; mety misy akony any amin’ny asa soratra vokariny ny fahafantarana ireny ka izany no nitarika tamin’ny firesahana ny maha-mpanoratra an-dratsimba georges. Ato amin’ity toko fahatelo ity kosa dia ireo lafin-javatra teo amin’ny tantaram-pirenena mahakasika ny fanabeazana no hojerena.
Ny fifamalian-drafi-pehezan-teny mitovy vahana, mifanipa-kevitra no anehoana izany mba hilazana fa ny zavatra ataon’ny mpanao ny marina no mamonjy azy sy mitarika ny lalana tokony halehany. Fa ny ratsy fanahy kosa, raha mikasa ny hanao zava-dratsy amin’ny hafa, dia hiverina aminy ihany izany ratsy kasainy izany, ka dia ho voa amin’ny nataony ihany izy.84
Ralisy tsy mino an’izany aho ry navela a navela mibitsibitsika tsy mba holazaiko aminao kosa aloha ry neny fa nanao sorona nyvatako aho. Mifokofoko, re sorona ry neny a ! Ralisy mieritreritra sorona ? Tsy azoko ny tianao lazaina ry navela ! Navela mandà aleo aloha haka rano matimaty aho hitelemanao ity fanafody ity e ! Mamindra navela manolotra ao miarena kely eto am-pandriana eto aloha ianao. Izay dia atelemo ity fanafody ity. Ralisy misaotra sombin’ny aiko. Fantatro fa nanao sorona ny ainao tokoa ianao mba hahitana vola hitsaboana ahy ! Navela tsy azo vidiana mivantana mantsy ny fahasalamana dia ireto fanafody kely ireto no nandoavako vola e ! Ralisy mankasitraka misaotra anaka ! Misaotra. Toa mirediredy ety amintsika koa lavitra dokotera fa akaiky fasana. Ery andrefa-kady ery. Navela manapa-teny , mihomehy kely , mampitony an an an aoka i neny tsy hieritreritra be an’izany e ! Fa hitan’i neny ? Ralisy an’eritreritra he ! Hafa ihany ny zanaka vavy ! Hoe ahoana akia ? Navela tsy maintsy entina jeren’ny mpitsabo ianao rahampitso fa tsy azo atao mihitsy izao dokotera tenany izao. Mivazivazy kely manafaingana ny dia mankeny andrefa-kady araka ny nolazian’ny neny izany indraindray ! Ralisy be zizo he ! Izaho marary ange izany anaka, no hijery ny mpitsabo fa ny mpitsabo tsy hijery ahy e ! Navela i neny kouh ! Izay fotsiny ny prôgramantsika rahampitso e aza matahotra fa hijery anao ny dokotera rehefa misy ny vola. Ralisy gagagaga ihany fa angaha vetivety dia nahita vola be ianao tany an- drenivohitra ? Navela neny kouh ! Aza mijery ny fomba namahana ny olana hoa ianao fa ny vahaolana hita ifaliana aloha. Ralisy tsy mbola maty eritreritra ange aho, ry zanako e ! Navela mino aho fa mba ampy hizahan’ny dokotera ny fahasalamanao ny vola kely azoko ao e ! An’eritreritra, misento mandrapaharainan’ny andro aho ry neny no nanota an-tsitrapo tao anaty fahaterena.
Lisea ambohimanarina, fitsidihana natao tamin’ny alakamisy 26 mey 2015 tamin’ny 4 ora tolakandro tao amin’ny kilasy faharoa 2nde5 41 lisea rabearivelo, fitsidihana natao tamin’ny alatsinainy 13 aprily 2015, tao amin’ny kilasy faharoa.
Ny anatra fanitsiana natao hanitsy ny tsirairay ihany koa ny ohabolana, indrindra ho an’ireo izay nanao fahadisoana na zavatra tsy nety na tsy tokony hatao teo amin’ny fiainana. Toroana hevitra sy anarina izy ireny mba ho tonga saina, ho resy lahatra avy hatrany ka hiaiky ny tsy mety nataony, mba ho fampaherezana azy ireny ihany koa, ka tsy hiverenan’ilay fahadisoana fanindroany intsony. Araka ny voalazan’dramarolahy ny fitenenana, ny ankamantatra sy ny ohabolana dia vokatry ny fahalalan’ny ntaolo ny zavaboary, ka nahazoan-kevitra ho amin’ny fiainan-janak’olombelona kosa ary koa ny hoe koa mba hoentin’ny ntaolo manana izany fiainana tsaratsara kokoa izany, dia mandray anatra sy torohevitra samihafa avy amin’ireo olona tahaka azy izy 50
Nazoto nanovo fahalalana ny mpanoratra, ary nijinja mari-pahaizana maro. Ankoatra ny fianarana dia nanana ny asany sy ny andraikitra nosahaniny izy. Teo koa ny fialam-boly fanaony sy ny fomba fijeriny toe-javatra. 1.3.1. Ny sekoly nianarany sy ny mari-pahaizana azony taiza avy ny mpanoratra no nandranto fahalalana? 1.3.1.1 ny sekoly nianarany samy nanabe azy avokoa na ny sekoly tsy miankina, na ny sekolim-pinoana, na ny sekolim-panjakana. Niditra an-tsekoly voalohany tao amin’ny collège michelet ambatomitsangana izy. Notohiziny tao amin’ny ecole primaire privée chez mme laurent tao ambodifilao izany. Tsy afa-po tamin’ireo sekoly ireo ny ray aman-dreniny, ka naka mpampianatra manokana nanome cours azy tany an-tranony. I mlle marguerite no nalaina tamin’izany. Tsy nitsahatra nanara- maso azy mandra-pahalehibeny izy io. Niditra tao amin’ny sekolim-pinoana collège saint- michel amparibe, izay niandraiketan’ny zezoita izy ny taona 1949, ary tsy niala tao raha tsy efa nahazo ny mari-pahaizana baccalauréat première partie ny taona 1957.
Ireo voambolana hita tao ka mety mifandray amin’ny lohahevitra fiozonana, faneva, mpitsara, lalàna, katsahina, mijoro, ara-dalàna, iadian-kevitra ireo ohabolana sy fomba fiteny hita tao amin’ny lahatsoratra mora am-pitenenana fa sarotra eo am-pikarohana ny marina aza iadian-kevitra fiozonan’ny kanosa ny marina ny marina eloben’ny manana aina ny marin-toetra mety ho hita ny tena marina ? Tsy vita ny fanazaran-tsaina natao tamin’ny lahatsoratra ny marina
Ny fifandraisan’ny endrika ivelany sy ny hevitra tsy nataotaon’i justin rajoro fahatany akory ny endrika ivelan’ity tononkirany ity, fa misy fifandraisany mazava amin’ny hevitra tiany hambara. Nataony raiki-drafitra ny tononkirany, mba hanehoany fa misy rafitra raikitra tsy azon’ny rehetra ialàna eny anivon’ny fiarahamonina, dia ny sokajin’ny mpanan- karena sy ny mahantra izany. Nampiasa ny rima mifaningotra izy tao amin’ny andininy roa voalohany, mba hanehoany fa misy toe-javatra roa mifaningotra izay tsy afa-misaraka amin’ny zanak’olombelona eo amin’ny fiainana, dia ny fifaliana sy ny fahoriana izany. Nivadika kosa ny fampiasan’ny mpamoron-kira ny laharam-pisehoan’ny rima tao amin’ny andininy farany, mba hanamarihany fa mifamadibadika ny fisehon’ireo toe-javatra ireo eo amin’ny fiainana.
Ny fiarahamonina tsy afaka ny hiaina tsy anaty fiarahamonina ny olona iray. Tsy misy mahavita tena fa fifanampiana ny fiainana. Izany indrindra no miteraka ny fifaneraserana eo anivon’ny fiarahamonina. Ahitana sokajim-piarahamonina maro eto madagasikara na dia ambara aza fa iray ihany ny malagasy. Ny fitondrantenan’ny olona iray dia azo itarafana ny fiarahamonina niaviany.
Araka izany dia tena ilaina ny fanefena ny mpianatra amin’ny fahaizana miserasera eo amin’ny taranja malagasy satria tsy mifanipaka amin’ny fandaharam-pianarana izany fa fomba iray kosa entiny mampihatra ny fahalalana azony. Koa izany no nanolarana ireo asa vitsivitsy ho fampiharana ny haiserasera ka noezahana ny nanome ohatra am-bava sy an- tsoratra noho ireo serasera ireo mahazatra ny maro andavanandro. Noezahana ihany koa ny nanolotra tombana azo ampiharina amin’ny fampianarana ny serasera na dia fitarihana ihany aza no natao.
Ho an’ny mpampianatra a, dia hita izany teo amin’ny fakana hevitra maro be tany anaty boky amin’ny fandraisana ohatra mivaingana mba ho hitan’ny mpianatra nandritra ny fanatontosana ny lesona iray15. Nitondra fahombiazana teo amin’ny fampianarana izany satria hitan’ny mpianatra ny porofo manamarina ny hevitra aroso.
Hita eto ny voambolana avy ao amin ny baiboly, izay heverina ho anisan ny loharano nipoiran ny literatiora malagasy. Tamin ny vanim- potoana 1818 1896, antsoina hoe vanim-potoana kristianina, dia nampianatra ny soratra masina teto madagasikara ny misiônera vahiny, indrindra fa ny l. M. S. Avy amin ireny fampianarana ireny no nahatorontoronina ny literatiora an-tsoratra malagasy. Ny lahatsoratra natao ho an ny kristianiana irery aloha tany am-piandohana, fa nivelatra ho an ny rehetra izany taty aoriana. Nitodika tany i clarisse ratsifandrihamanana, satria tsy misy mihitsy fahalalana hahasolo ireo izay omen ny baiboly ao no misy ny teny fiainana, ny hafatra milaza fahasoavana, ny fitiavana, ary ny fahamarinana. 129
Ny ohatra hovoasana farany ato amin’ity zana-pizaràna ity dia ny hoe tsy misy vary fitoventy araka ny hita ao amin’ny ohatra 106 ny varifitoventy dia ahitana singa telo vary fito venty. Nilazana mari-bola ity tohin-teny ity taloha. Ny vola nomena io anarana io no nanana ny sanda ambany indrindra taloha. Ny olona tsy misy varifitoventy dia ny olona heverina ho mahantra fadiranovana satria na ny vola farany ambany aza dia tsy ananany akory.
Maneho fa manana ny maha izy azy ny fiarahamonina mainty l’enfant noir, camare laye miresaka ny voka- dratsin’ny riba tandrefana eo amin’ny fiarahamonina mainty izay mahatonga ny zaza afrikana hitsingevaheva tsy afaka mifandray amin’ny tontolo tena misy azy intsony b-2 teto madagasikara niorina tamin’ny 1930 ny amicale des journalistes et écrivains malgaches ajem , notarihin’i pierre rapiera. Nirona betsaka tamin’ny mitady ny very ny asa soratr’izy ireo, ka ny gazetintsika no mpitondra teniny. Ny 06 jona 1952 teraka ny upem union des poètes et ecrivains malgaches , izay notarihin’i r. R. Raolison sy i elie charlly abraham. Dimy ambin’ny folo 15 mianadahy izy ireo no tao. Anisan’izany i dox, ener lalandy rené andriamalala , raharison faustin, rado, e. D. Andriamalala, izay nitaky ny fanafahana ireo voampanga tamin’ny 1947, ny fiandrianam-pirenena, ny fanomezan-danja ny tenim-pirenena, handalina ny maha malagasy; fitaizana ny mpamaky haneho ny fitiavan- tanindrazana. Nahasarika ny mpanoratra ireo ka nitombo ny mpikambana. Nanampy azy ireo, ohatra, ry i michel andrianjafy, auguste rajon.
Hita ao koa ny anatranatra mikasika ny tetika tsy mahomby ny ray aman-dreny mianga-janaka aza atosika re ny ondry botry fa tsy fantara izay hanao kambana ny tanora tsy mahazaka tokantrano atero izy e, rehefa tsy tiana ho any amin’ny ray aman-dreniny fa aza ampijalina ny mpivavaka lany andro amin’ny endrika ivelany isehoana izay vita, hoy aho, no tsaraina fa tsy ny akanjo anaovana e
Tsy maintsy ny trangam-piainana iainan’ny olona eny anivona fiarahamonina voafaritra tsara sy voaporofo araka izany no taterin’ny antrôpôlôgy mandalina fiarahamonina ao amin’ny fikarohana ataony ka izany no mahaliana indrindra ny momba azy. Noho izany dia mahaliana ny siansa hafa ny antrôpôlôjia mandalina ny fiarahamonina ka izany no nivelaran’ny antrôpôlôjia mandalina fanabeazana
Amin’ny ankapobeny, dia ny mpampianatra ao amin’ny kolejy izay iarahan’ny ceres miasa no karamainy, hampanao an’io fampianarana fanampiny io. Niniana natao moa izany mba hampisy fiaraha-miasa tsara eo amin’ny ceres sy ny kolejy saint michel izay mpiara-miombona antoka aminy, hoy ramatoa louisette. Tsy voatery anefa, fa miankina betsaka amin’ny fahitana ilay mpampianatra ihany, hoy ramatoa louisette. Ny mampanao ny fampianarana fanampiny ho an’ny taranja malagasy ho an’ny kilasy t6 6e ohatra dia mpampianatra avy any amin’ny ceg andohamahatao, fa tsy mpampianatra ao amin’ny kolejy saint michel. Fa ny tena maro an’isa dia ny mpampianatra avy ao amin’ny kolejy saint michel ihany noho ny fitandrovana ny
Dimy volana ihany anefa no niasany tao, dia tsy maintsy niala izy noho ny fanararaotam-pahefana nataon ny lehibeny taminy. Nanahy ny amin ny ho aviny izy tamin izany ka niteny hoe inona indray no ataoko hahazoam-bola? Inona no andoavako ny hofan-trano roanjato sy ny karaman ny mpiasa telonjato? Tsy maintsy hefaina avokoa izany rehetra izany, mila vola aho. 241
Niha-nitombo isa ny mpivaro-tena niha-niharindoha ny vidin-taovankena dia tena tonga saina rehefa mandinika fa taona vitsy izay nitombo ny mpanolana ny zaza amam-behivavy, tsy havana tsy ray tsy mamoafady intsony ny mampidera faritra fanafina taloha hany ka hakelezina ny toerana voatafin’ny ravim-pataloha 179
Olana iray lehibe, amin’izao vanim-potoana mampiroboro ny tekinolojia izao, ny tsy fahaizan’ny mpianatra mifehy ny teny intsony, indrindra ny teny malagasy, raha tsy hiteny afa-tsy ny voka-dratsy ateraky ny fandefasan-kafatra amin’ny alalan’ny finday, izay ampiasan’izy ireo ny karazana fanafohezan-teny ho fitsitsiana ny hafatra izay alefa. Olana iray goavana izany, satria ny fanafohezan-teny izay ampiasainy matetika no zary vita sary ao anatin’ny sainy ka tsy voafehiny intsony ny fitsipika mifehy ilay teny. Fositra iray manimba ny teny izany. Soso-kevitra iray heverinay fa mahomby, araka izany, ankoatra ny
C’est une association des ménages chrétiens, officialisée en 1974 et affiliée à la fédération internationale de l’action familiale en 1977. Elle s’occupe surtout des activités d’éducation et d’information, et reste fidèle aux méthodes naturelles. Leur action dans le domaine contraceptif est donc très réduite. Elle se trouve dans la mouvance catholique.
Ny fanaovana fitsinjaran’asa repartition rehefa avy nandalina ny fandaharam-pianarana dia atao ny fitsinjaran’asa, tsy ny riba ihany mantsy no atao amin’ny kilasy voalohany fa ao any literatiora, ny fitsipika, ny mpanoratra sy ny asa sorany ka dia ilaina ny mandrindra ireny zana-taranja ireny. Ny fitsinjaran’asa mandritra ny taona no nataon’ny mpampianatra ka nampifandimbiasany ny zana-taranja herinandro iray literatiora, herinandro manaraka teknikan’ny famakafakan-kevitra na fanadihadiana lahatsoratra, herinandro aorian’izay riba, toy izany hatrany.
Maro ihany koa ireo atrikasa natrehina mikasika izay ho rafi- pitantanana ny fotodrafitrasa fampidirana rano fisotro madio nataon’ireo fikambanana tsy miankina misahana izany, ka solontena tamin’izany ny fikrifama. Marihina fa io atrikasa io dia natrehin’ny solontenam- panjakana, ny solontenan’ny faritra itasy, ny fikrifama, ary ny solontenan’ny tantsaha ao an-tanàna efa nampidirana na vao hampidirana rano fisotro madio.
Marihinay hatrany, fa na ho an’ny mpianatra rehetra aza ny hanomanana ny hetsika tahaka izay voalaza teo aloha, dia efa fanampiana tosika ny ezaka atao ho fanatsarana ny fanabeazana ny ankizivavy an-tsekoly ihany koa, satria izy ireo maro an’isa kokoa amin’ny fialana an-daharana sy ny tsy fidirana an-tsekoly.
Manoloana izany, adidy lehibe sahanin’ny mpampianatra ny mampatoky na mankahery ny mpianatra ary mitarika azy ho tia ny tenin-dreniny, hianatra ny teny malagasy. Koa mba hanamorana ny fanatanterahana izany, dia heverina fa tombony lehibe ny fampiasana fitaovana izay azo lazaina fa efa mahazatra azy sy maharaka ny toetr’andro, na miresaka indrindra ny tontolo misy azy. Singanina amin’ireny fitaovana ireny ny gazety, izay tsapa fa mahafeno tanteraka izany fepetra izany, ka ho foana ny ahiahin’ny mpianatra ary hahasarika azy ny fampianarana.
Ny mpihaino eto dia tsy maintsy haminavina sahady izay mety hanjo an i mboty tao aorian io resaka nifanaovany tamin i m. Marc io. Hanaiky ny fangatahany ve i mboty sa tsia? Etsy an-danin izay i mboty dia efa dodona tanteraka amin ny fitadiavana vola hanaovana cours io mr marc io no fanalahidy farany hamaha ny olany. Avelan ny mpanoratra hitebiteby tanteraka aloha ny mpihaino vao ampidiriny ny vahaolana manaraka nanavotra an i mboty tsy ho roboka tamin ny fivarotan-tena. Ao amin ny tantara naolam-badiny dia saika mampangitakitaka avokoa ny tranga rehetra ao anaty tantara. Tsy ho voatanisa eto avokoa ireny fa ohatra roa ihany no horaisina entina manaporofo izany.
Araka ny fanambarana nataon’ny mpandinika iray teo izay dia nofaritany toy ny fitombon’ny vola ny fandrosoana. Raha mitombo ny vola miditra amin’ny isam- batan’olona ka ampy tsara sy ahafahana manatanteraka ny hetahetam-po amam- paniriana eo amin’ny fiainana no heveriny ho fandrosoana. Azo heverina fa ny fandrosoana dia tarafina amin’ny fitombon’ny vola miditra eo amin’ny isam-pianakaviana, ka ahafahana mampivoatra ny fiainana araka izay irina sy eritreretina, ny fihenan’ny tsy fitoviana, ny fisian’ny filaminana eo amin’ny sehatra maro samihafa izay iainan’ny olona andavanandro. Araka izany, dia toa tsapa fa lafin- javatra maro no isehoan’ny fandrosoana. Mazava araka izany fa na inona na inona zavatra mifamatotra amin’ny fiainantsika dia idiran’ny fandrosoana avokoa. Koa ny fandrosoana dia tsy inona fa fihatsarana tsikelikely eo amin’ny fiainana ka sady ahazoana fahafaham-po amin’ny filana samihafa no tsy manafoana ny kolontsaina sy ny fomban’ny fiaraha-monina teo aloha, fa indrindra manaja ny tombontsoan’ny taranaka any aoriana. Fa ny pnud programme des nations unies pour le développement kosa, dia nanomboka tamin’ny 1990 no niezaka namaritra ny fandrosoana izay mijery ny lafiny maha olombelona ka mamaritra hasin-javatra telo lehibe. Tsy inona izany fa ny hariankarena, ny tahan’ny fahaizan-taratasy ary ny tahan’ny fahaveloman’ny olona ao amin’ny firenena anankiray mba hokajiana hahitana ny dingam-pandrosoana eo amin’ny firenena rehetra eran-tany. Amin’ny alalan’ireo hasin-javatra telo ireo no itsarana ny dingam-pandrosoana vita izay manaja ny maha olona. Ny fahasalamam-bahoaka anefa dia iray amin’ireo fomba telo mba hananana zo feno hiaina am-pahasalamana. Koa raha miresaka ny fandrosoana sy ny fiaraha-monina ary isika dia azo tsorina fa misy fifandrohizana hentitra eo amin’ny fitsaboana sy ny fandrosoana. Iharan’izany fandrosoana izany ihany koa ary ny finoan’ny olona ny do ao amin’ny lavabaton’i bejiro ao ambohimahavelona, kanefa dia tsy manafoana ny
Voalohany dia nosy i madagasikara satria voahodididn-dranomasina. Faharoa manaraka izany, tsy misy tsy mahafantatra azy ny olona rehetra indrindra ny mponina ao aminy. Tondroina ho tanindrazan’ny gasy izy, ao ny malagasy no monina sy mivelona. Ary farany, vita sary an-taratasy, miely era-tany ny lazany amin’ny alaln’ny fanapariahana azy an-taratasy. Mbola ahitana filalaovana amin’ny parallelisme ihany koa eto.
Ny fiainana andavanandro tao an-tranomaizina ihany koa dia ahatarafana hatrany ny fihetsika toa mamoafady sy fihetsiky ny olona manana fo vato. Nisy toerana tsy nahavitana nandry mihitsy, fa nitsangana ihany na nipetraka, nipetraka namokin-dranjo hatrany koa anefa. 107 mazava araka izay, fa rehefa feno ny toerana nametrahana ireo nosamborina dia nisy ny toerana tsy nahavitana nandry mihitsy misy fanovana fomba fandraisan- javatra eto, te hilaza mivantana eto ny mpanoratra fa mifanitsa-kitro ny olona tao am- ponja, mifanety ka tsy ahafaha-mihodina saingy ny toe-javatra tsy nahavitana nandry no entiny milaza izany. Misongadina amin’izany ny hamaroan’ireo voasambotra tsy hita noanoa, tsy tambo isaina fa mifanizina ao anatin’ny efitrano nametrahana azy ireo. Noho izany, nitsangana ihany na nipetraka namokin-dranjo hatrany koa anefa no azo natao. Taratra amin’izany fa natao hanampy trotraka ny efa fahoriana mahazo ireo voafonja eto ny fahateren’ny fonja , na amin’ny fotoana manao ahoana na amin’ny fotoana manao ahoana, na iza na iza mitsangana sy mipetraka ny fampiasana ny ihany dia efa ahatarafana ny tsy fisiana safidy malalaka. Ny fiverenana amin’izay voalaza ihany koa anefa ao amin’ny hoe mipetraka mamokin-dranjo hatrany koa anefa dia natao hanitsiana sy hanamafisana amin’ny mpamaky fa tsy afa-tsasatra akory, tsy afa- panaintainana velively na dia mipetraka aza fa fitomboan’izany no azo. Mazava araka izany fa ny fiainana tao am-ponja dia nitondra fangirifiriana sy fanaintainana ho an’ny nofo aman-drà.
Kilema tsy ireo fahatomombanana ihany no asongadin’ny mpanoratra rehefa manoritsoritra ny mpandray anjara izy. Hita any anatin’ny tantara ihany koa ny fitanisana ny kilema; tahaka ny tao amin’ny tomombana ihany, izany hoe, tsy ny kilema hita maso fa ny tsy fitoviana amin’ny mpiara-monina, ilay heverina ho miavaka sy maningana amin’ny besinimaro ka azo atao sy lazaina ho mahagaga sy mahavariana tahaka ny hita ao eo amin’i navalona nony lasa i hery dia ny fianarana no nataony nibahana tamin’ny fiainany, noheveriny fa hany afaka hanampy amin’ny fanadinoana sy hanome fitiavana azy, nataony sakaiza mahatoky. Vokatr’izay dia tsy nisy fifandraisana, tsy nisy fifaneraserana tamin’ny manodidina azy izy eto indrindra no taratra ilay kilema tao anatiny. Nasongadin’ny mpanoratra izany tamin’ny fampiasany ny tamberin-teny an-doham-pehezanteny ato amin’ity fehezanteny ity io no hery nanosika azy, io no hery nampiaina azy, io no rafilahy nisolo an’i hery tak.36 toy ny mahazatra dia nafangaron’ny mpanoratra tamin’ny tamberin-teny miova hevitra na antanaclase izany dia ny hery ny hery voalohany dia nanehoana nilay tanjaka, izay asa, nananan’ilay fianarana ary ny hery faharoa dia ilay olona, anarana, nandao azy sy tsy hitan’ny masony intsony. Mifangaro ao ihany koa ny polyptote na tamberin-teny miova endrika aina nampiaina! ! Nampiasainy mba hanantitranterany ny anjara asa sy toerana lehiben’ilay fianarana ao aminy.
Toy izany koa no hita ao amin’ny embona gaigy finaitsan ’ny vorona niagnany ny fo fe no sento sy vonto tomany ny siri sirin’ny fiaina manao ambole tra magna itsa ny fo ampiasan’ny mpanoratra koa ny taralila 7-2-ny taralila u u u no endrika isehoany, misy tsaika roa mifanaraka, gadona ary tsaika, toy ireo ny filaharany.
Arakaraka ny fiakaran’ny ambaratongam-pianarana no mampitombo ny fandaniana ara-bola ihany koa. Tsy mitovy araka izany ny vola lany nandritra ny ambaratonga fototra raha oharina amin’izay ilaina ao amin’ny ambaratonga faharoa. Eo indrindra no mipetraka ny olana eo amin’ny mpianatra. Maro ireo zavatra ilana ny vola mandritra ny fianaran’ny mpianatra ny fitaovana ilaina amin’ny fianarana kahie, boky, , ny saran- dalana, sakafo, hofan-trano, fitafiana ireny rehetra ireny dia tsy maintsy karohin’ny ray aman-dreny mampianatra ny zanany. Anisan’ny misedra tsy fahampiana matetika ny mpianatra tsy monina miaraka amin’ireo ray aman-dreniny. Araka ny nolazain’i hery mirado, mpianatra kilasy voalohany, sokajy a ao amin’ny lisea mahitsy dia ny hofan- trano ihany no vola omen’ny ray aman-dreniny azy. Ankoatra izay, dia vary sy tsaramaso ary izay legioma aterin’izy ireo miankina amin’izay vokatra misy no fanampin’ny vatsiny. Ny vola amboniny, indraindray aza eo amin’ny 5000ar eo no omen’ny ray aman-dreny ao anatin’ny iray volana rehefa tena tsy misy. Ity mpianatra ity dia nanamafy ihany koa fa mety manam-bola ihany ny ray aman-dreny saingy tsy hainy ny manao kajy ny fandaniana eto mahitsy, dia ampitoviany amin’ny fandaniany any an-trano 97. Miahy tokantrano roa ihany koa ny ray aman-dreny ka tsy mandeha ho azy ny vola iatrehana izany.
Ny olo miray ny olo-miray araka ny voalaza eo ambony dia antsoina hoe ihany koa hoe mpifa ompa , izany hoe tsy mifampirary soa izy roa tonta fa fady, tahaka ny manozona ny manao izany, ary tena mitera-boka-dratsy amin’izay rarina soa. Tsy mifangataka zavatra koa fa tonga dia maka toy ny tompony raha misy fitaovana na fananana na voankazo ilaina. Fady azy roa io ny mifampisintona zavatra efa eo an-tanan’ny iray, matetika dia mifa ompa sy mifampiantso hoe akory ny andevonay raha mifankahita na hoe arabay ny
Farany, tolorana fisaorana mitafotafo ny fianakaviana, ireo iray tampo, indrindra ny reniko izay nanampy mivantana ara-bola, ara-pitaovana, nanoro hevitra sy nankahery mandrakariva. Ianareo tokoa no lany mondron-kery tamin’ny famitàna izao asa fikarohana izao. Sitraka hoenti-matory, ka hovalina raha mahatsiahy. Misaotra indrindra.